Λένα Παππά

Η Λένα Παππά (Αθήνα, 31 Ιουλίου 1932 - Αθήνα, 19 Ιουλίου 2025) ήταν Ελληνίδα ποιήτρια.

 Βιογραφία 
Γεννήθηκε στην Αθήνα στις 31 Ιουλίου 1932 και σπούδασε Ιστορία και Αρχαιολογία στη Φιλοσοφική Σχολή του Πανεπιστημίου Αθηνών και Γαλλική Φιλολογία στο Γαλλικό Ινστιτούτο Αθηνών. Παρακολούθησε μαθήματα Ιστορίας  Τέχνης στην Ανωτάτη Σχολή Καλών Τεχνών και μετεκπαιδεύτηκε με υποτροφία στο Παρίσι, όπου παρακολούθησε στη Σορβόννη μαθήματα Ιστορίας της Μοντέρνας Τέχνης, παίρνοντας το Diplôme d' Études Approfondies (Πλήρες Δίπλωμα Σπουδών).

Εργάστηκε αρχικά ως υπάλληλος διοικητικού στη Γραμματεία του Α.Σ.Δ.Υ. και στη συνέχεια διορίστηκε στην Ανωτάτη Σχολή Καλών Τεχνών Αθηνών, όπου υπηρέτησε ως Έφορος (Διευθύντρια) Βιβλιοθήκης και βοηθός του Καθηγητή της Ιστορίας της Τέχνης Παντελή Πρεβελάκη. Από το 1980 μέχρι το 1990 άσκησε τα καθήκοντα της Προϊσταμένης Γραμματείας της Ανώτατης Σχολής Καλών Τεχνών (Γενικού Γραμματέως).

Υπήρξε μέλος της Εθνικής Εταιρείας των Ελλήνων Λογοτεχνών και ιδρυτικό μέλος της Δελφικής Ακαδημίας.

Ήταν παντρεμένη με τον αντιπρόεδρο του Συμβουλίου της Επικρατείας Αναστάσιο Μαρίνο (1934–2019), με τον οποίο απέκτησε μια κόρη.

Απεβίωσε στις 19 Ιουλίου 2025, δώδεκα ημέρες πριν τα 93α γενέθλιά της. Κηδεύτηκε στο Πρώτο Νεκροταφείο Αθηνών στις 22 Ιουλίου.

Έργο
Έχει εκδώσει τις εξής ποιητικές συλλογές:

ΠΟΙΗΜΑΤΑ 1956
ΛΑΜΠΗΔΟΝΕΣ 1960
ΨΙΘΥΡΟΙ 1963 (Εκδόσεις των Φίλων)
ΑΥΤΟΓΡΑΦΑ 1967
POÉSIES (Ποιήματα) 1969 (Éditions Pierre Seghers, Paris Collection:Autour du monde)
συλλογή του Παρισιού: σε όλο τον κόσμο)
ΚΑΘ' ΟΔΟΝ 1973 (Εκδόσεις των Φίλων)
ΣΚΟΤΕΙΝΟΣ ΘΑΛΑΜΟΣ 1979 (Εκδόσεις των Φίλων)
ΕΝΔΟΦΩΝΑ 1982 (Εκτός εμπορίου)
PALABRAS DE VIDRIO (Γυάλινα Λόγια)1984 (Εκδόσεις Los Vientos Barcelona)
ΜΕΣΑ ΣΕ ΚΑΘΡΕΦΤΕΣ 1984(Εκδόσεις Αστρολάβος - Ευθύνη)
ΑΡΤΕΣΙΑΝΑ 1988 (Εκδόσεις των Φίλων)
ΟΥΡΑΝΟΔΡΟΜΙΟΝ 1992 (Εκτός εμπορίου)
ΤΑ ΠΟΙΗΜΑΤΑ 1956-1992 (Α τόμος Απάντων) 1994 (Εκδόσεις Αρμός)
ΤΑ ΠΟΙΗΜΑΤΑ (Β τόμος Απάντων) 1997(Εκδόσεις Αρμός)
ΠΕΝΤΟΒΟΛΑ 1999 (Εκδόσεις Ιωλκός - Παιδικά ποιήματα)
ΦΑΡΜΑΚΙ ΜΕ ΖΑΧΑΡΗ (Εκδόσεις Ιωλκός)
ΤΑ ΠΟΙΗΜΑΤΑ (Γ τόμος Απάντων) 2001 (Εκδόσεις Αρμός)
SIBYLLE DANS LE VENT 2001 (Γαλλία Atelier Vivant)
ΑΙΧΜΗΡΑ ΚΑΙ ΔΡΙΜΥΓΕΥΣΤΑ 2006 (Εκδόσεις Αρμός)
ΔΙΑΤΤΟΝΤΕΣ 2013 (Εκδόσεις Ηρόδοτος)
ΧΡΥΣΟΜΥΓΕΣ 2016 (Εκδόσεις Λειμών- Παιδικά ποιήματα)

Εκτός από τις ποιητικές συλλογές, έχει εκδώσει και τις συλλογές διηγημάτων:
 Βιορρυθμοί [εκδόσεις Αρμός] (1982)
 Ξενοδοχείον Δ΄ Κατηγορίας [εκδόσεις Αρμός] (1996)
 Με θέα στο αθέατο [εκδόσεις Ιωλκός] (2002)
 Αντικατοπτρισμοί [εκδόσεις Ηρόδοτος] (2013)

τα μυθιστορήματα:
ΧΩΡΙΣ ΗΜΕΡΟΜΗΝΙΑ, Εκδόσεις Λιβάνη, 1999
ΤΑ ΧΑΡΤΙΝΑ ΓΑΝΤΙΑ, Εκδόσεις Ηρόδοτος, 2013

και τα βιβλία:
ΦΑΡΜΑΚΙ ΜΕ ΖΑΧΑΡΗ, Εκδόσεις Ιωλκός, 1999
ΠΙΚΡΑΜΥΓΔΑΛΑ, Εκδόσεις Ηρόδοτος, 2013
ΖΩΓΡΑΦΙΣΤΕΣ ΙΣΤΟΡΙΕΣ, Εκδόσεις Αρμός, 2008 (μια συλλογή από παραμύθια κι ιστορίες για μικρά και μεγάλα παιδιά)

Ποιήματά της έχουν μελοποιηθεί από τους Μίμη Πλέσσα (LP "Πες μου" 1978), τους Αδελφούς Κατσιμίχα (cd "Της αγάπης μαχαιριά" 1994), Γιάννη Νικολάου (cd "Το κακό παιδί" 1998, cd "Πεντόβολα" 2000  σε συνεργασία με το Τοσίτσειο Αρσάκειο Δημοτικό Εκάλης),  Γιώργο Αλτή  κι έχουν ερμηνευθεί από τους Γιώργο Νταλάρα, Νίκο Νομικό, Βασιλική Λαβίνα, Παντελή Θαλασσινό, Γιάννη Νικολάου, Μίλτο Πασχαλίδη, Καλλιόπη Βέτα. 

Το ποίημα της  "Στους σκοτωμένους σπουδαστές του Νοεμβρίου", γραμμένο για τον Διομήδη Κομνηνό, είχε ανθολογηθεί σε σχολικά εγχειρίδια και ποιήματά της έχουν περιληφθεί στην Τράπεζα Θεμάτων του Ινστιτούτου Εκπαιδευτικής Πολιτικής.

Ποιήματά της έχουν μεταφραστεί στα γαλλικά, ιταλικά, γερμανικά, ισπανικά, πολωνικά, αγγλικά, βουλγαρικά και βραζιλιάνικα και έχουν δημοσιευθεί σε ανθολογίες και περιοδικά του εσωτερικού και εξωτερικού. Το μυθιστόρημά της "ΧΩΡΙΣ ΗΜΕΡΟΜΗΝΙΑ" μεταφράστηκε στα πολωνικά το 2016 από τις Εκδόσεις KSIAZKOWE KLIMATY σε μετάφραση της Εwa Szyler.

Βραβεία και διακρίσεις
Το 1976 βραβεύτηκε στον Παγκόσμιο Διαγωνισμό Λυρικής Ποίησης των Cavalieri per l' Europa στην Ιταλία.
1981 Βραβείο Λυρικής Ποίησης "Λάμπρου Πορφύρα" της Ακαδημίας Αθηνών
1983 και 1986 Βραβείο Ποίησης Ειρήνης και Φιλίας Αμπντί Ιπεκτσί
1984 βραβείο Giovanni Vacaro στην Ιταλίακαι Α' βραβείο ποίησης του Συλλόγου Δελφικών Αμφικτυονιών στην Αθήνα
1985 Ειδικό τιμητικό βραβείο στον 3ο Διεθνή Λογοτεχνικό Διαγωνισμό Ποιήσεως Ulivo d' Oro στο Τορίνο Ιταλίας
1986 Médaille d' Orde l'Académie de Lutèce στη Γαλλία για τα βιβλία της "Μέσα σε καθρέφτες" και "Βιορυθμοί"
1988 Βραβείο Ποιήσεως Συλλόγου Δελφικών Αμφικτυονιών
1993 Α' Βραβείο Ποιήσεως της Εταιρείας Χριστιανικών Γραμμάτων για το "Ουρανοδρόμιο"
1995 Βραβείο Ποιήσεως Ιδρύματος Κώστα Ουράνη της Ακαδημίας Αθηνών για τον Α' τόμο των Απάντων της
2000 Αριστείο της τάξεως των Γραμμάτων και Καλών Τεχνών του Καριπείου Ιδρύματος Εθνικού και Θρησκευτικού Προβληματισμού
2001 Βραβείο Παιδικής Λογοτεχνίας της Ελληνικής Εταιρείας Χριστιανικών Γραμμάτων για το βιβλίο της ΠΕΝΤΟΒΟΛΑ

 Παραπομπές 

 Εξωτερικοί σύνδεσμοι 
 • Συνέντευξη της Λένας Παππά στην εφημερίδα Documento (Αφροδίτη Ερμίδη)

Κατηγορία:Ελληνίδες ποιήτριες
Κατηγορία:Νεοέλληνες ποιητές